**Referat for bestyrelsesmøde 1.2018**

Tid: Tirsdag, den 20. februar 2018, kl. 17:00-21:00

Sted: Hellerup Sejlklub

Til stede: Bestyrelsen

Inviteret: Emil Quaade, Annette Peterson, Birgitte Sølling, Catharina Winterberg (pkt. 4) og Jørgen Kock (pkt. 5)

Fraværende: PB

|  |  |  |
| --- | --- | --- |
| Pkt. | Emne | Beslutning |
| 1. | Godkendelse af dagsorden og referat fra sidste møde | Godkendt |
| 2. | Opsamling fra sidste møde   1. Hjemmeside for events v/CJ 2. Make Over Day, 4. februar v/NB 3. Nye træningsdragter v/PB 4. Nyt logo til klubben v/CJ 5. Nye flag v/JG 6. Orientering om CCC v/PB 7. Eliteudvalgets arbejdsopgaver v/CJ 8. Køb af nyt domænenavn v/PB 9. Førstehjælpskursus v/NB | 1. Hjemmesiden er færdig og vil blive offentliggjort inden for kort tid. 2. Der har været arbejdsdag den 4. februar. Fremmødet var dog begrænset. Bestyrelsen vil prøve at forsøge med flere opslag på salen og sende mails ud til medlemmerne. 3. Bestyrelsen afventer, at PB aflægger status. 4. CJ og VG har lavet nye logoer til brug for de sociale medier og til klub T-shirts. Klubbens logo som sådan er dog uændret. 5. Klubben har indkøbt 5 nye flag til brug for stævner og rekrutteringsarrangementer. Bestyrelsen overvejer at indkøbe roll-ups. 6. Orientering om afviklingen af CCC afventer, at PB aflægger status. 7. Generelt skal klubbens stående udvalg udføre de praktiske opgaver omkring en given aktivitet i samarbejde med trænerne, mens bestyrelsen fastlægger rammerne herfor. Pt. er klubbens udvalg for små til at løfte de opgaver, der ligger i støbeskeen. Bestyrelsen søger derfor frivillige hertil. Bl.a. skal eliteudvalget udvides betragteligt med også administrative kræfter. 8. Køb af nyt domænenavn afventer, at PB aflægger status. 9. Der blev afholdt førstehjælpskursus den 28. januar for klubbens trænere og medlemmer. |
| 3. | Økonomi v/JG   1. Gennemgang af årsregnskabet for 2017 2. Forslag til budget 2018 3. Tjek af betalende medlemmer 4. Lønsatser v/JG | 1. Bestyrelsen gennemgik årsregnskabet for 2017. 2. Forslag til budget 2018 blev diskuteret og vedtaget. 3. Trænerne skal fortsat tjekke, at de fægtere, der kommer på salen, også er betalende medlemmer. 4. Lønsatserne for trænerne vil blive revideret efter generalforsamlingen. |
| 4. | Indlæg fra formand for DFF’s B&U-udvalg, Catharina Winterberg | Formanden for DFF’s B&U-udvalg, Catharina Winterberg, fortalte om B&U-arbejdet i dansk fægtning. |
| 5. | Indlæg fra formand for DFF’s veteranudvalg, Jørgen Kock. | Formanden for DFF’s veteranudvalg, Jørgen Kock, fortalte om veteranarbejdet i dansk fægtning. |
| 6. | Den daglige træning   1. Status 2. Nye træningstider og ny struktur 3. Dommere 4. Rekruttering af nye voksne | 1. Status på den daglige træning blev diskuteret. Der skal følges op over for Mads Hejrskov ift. udviklingsmålene iht. MUS-samtalen i slutningen af 2017. Fremover vil Mads Hejrskov blive inviteret til bestyrelsesmøderne til dette punkt. 2. Mads Hejrskov har udarbejdet en ny træningsplan pr. 1. januar 2018, som snart vil komme på hjemmesiden. Morgentræningen vil pr. 1. april blive nedlagt grundet for få deltagere. Skulle interessen igen stige, vil bestyrelsen overveje at genindføre morgentræningen. 3. En indsats for uddannelse af dommere udestår stadig. 4. Grundet mangel på ressourcer har det ikke været muligt at have fokus på rekruttering af nye voksenfægtere. VG og Mads samt et voksenudvalg (vi søger frivillige) vil udarbejde et oplæg til at oprette voksenhold med udvalgte starttidspunkter i løbet af året. |
| 7. | Strategier v/PB | Bestyrelsen håber at kunne færdiggøre sine strategier i løbet af foråret 2018. |
| 8. | Evt.   1. Generalforsamling 2018 v/LR 2. DFF eliteprogram v/LR 3. Hærværk i klubben v/JG 4. Trådløst udstyr v/CJ 5. Gentofte Kommunes Talentudviklingsprojekt v/NB 6. Stævneledere til Forårsstævnet, HFK Open og Høststævnet v/NB 7. Nye retningslinjer for prøvetimer v/NB 8. Nyt lys på salen v/CJ og NB 9. Facebook-gruppen v/CJ 10. Naboinddragelse ifm. bebyggelse ved havnen v/CJ 11. Gebyr ved frameldelse af udenlandske stævner v/NB 12. Nye frivillige v/NB 13. Nye håndvaske v/NB 14. Næste møde | 1. Afviklingen af klubbens ordinære generalforsamling den 28. februar blev diskuteret. 2. Der er ikke sket så meget nyt siden sidst. LR orienterede kort. Bestyrelsen vil sende en repræsentant til DFF’s klubinvolveringsaften den 15. marts 2018. Interesserede kan kontakte bestyrelsen. 3. Klubbens trådløse udstyr er blevet udsat for hærværk. Bestyrelsen ser med stor alvor herpå. 4. CJ og Peter Linnemann udarbejder en ny brugerundersøgelse af de trådløse piste. 5. Bestyrelsen har i samarbejde med Mads Hejrskov indstillet fire fægtere til Gentofte Kommunes talentudviklingsprojekt. Heraf er Nicolai Alexandersen og Emilia Borrye blevet optaget i projektet. 6. Stævneleder til Forårsstævnet er Christian Søttrup. Stævneledere til HFK Open og Høststævnet er endnu ikke fundet. Klubben søger frivillige hertil. 7. Nye retningslinjer for prøvetimer afventer Mads Eriksens endelige godkendelse. 8. Der er blevet installeret nyt lys på salen. En renovering af lyset i omklædningsrummene og udendørsbelysningen sker i løbet af marts 2018. 9. CJ og NB har ryddet op i klubbens Facebook-gruppe og ekskluderet personer, der ikke længere har nogen relation til klubben. 10. Bestyrelsen er blevet kontaktet i forbindelse med nybyggeri bag Strandvejen og er blevet inviteret til nabohøring den 27. februar 2018. Der er dog pt. ikke ressourcer til at sende repræsentanter af sted. 11. Fremover vil der blive opkrævet 500,- kr. for B&U-fægterne pr. start ved et udenlandsk stævne, der afmeldes efter tilmelding er sket til Mads Hejrskov, eller man har skrevet sig på tilmeldingslisten på salen. 12. HFK har brug for frivillige, men trods gentagne opfordringer fra bestyrelsen til klubbens medlemmer og familie om assistance må vi konstatere, at det ofte er de samme, som møder op. For at klubben skal kunne fungere, uden at kontingentet sættes op, er vi nødt til endnu en gang at opfordre til frivillighed. Bestyrelsen vil fortsætte dette arbejde. 13. Der er kommet nye håndvaske på toilettet i både herrernes og damernes omklædningsrum. 14. Næste møde er ikke aftalt endnu. |